CELEX: 62019TA0285
Language: sk
Date: 2021-04-14 00:00:00
Title: Vec T-285/19: Rozsudok Všeobecného súdu zo 14. apríla 2021 – SGI Studio Galli Ingegneria/Komisia („Arbitrážna doložka – Siedmy rámcový program v oblasti výskumu, technického vývoja a demonštračných aktivít (2007 – 2013) – Dohoda o dotáciách – Projekt Marsol – Oprávnené náklady – Vyšetrovacia správa OLAF-u, v ktorej bola konštatovaná neoprávnenosť niektorých vynaložených výdavkov – Vrátenie vyplatených súm – Dôkazné bremeno – Zásada dobrej viery – Právo byť vypočutý – Zásada riadnej správy vecí verejných – Právo na obranu – Proporcionalita“)

21.6.2021   
            
            
               SK
            
            
               Úradný vestník Európskej únie
            
            
               C 242/23
            
         
      Rozsudok Všeobecného súdu zo 14. apríla 2021 – SGI Studio Galli Ingegneria/Komisia
      (Vec T-285/19) (1)
      
      („Arbitrážna doložka - Siedmy rámcový program v oblasti výskumu, technického vývoja a demonštračných aktivít (2007 – 2013) - Dohoda o dotáciách - Projekt Marsol - Oprávnené náklady - Vyšetrovacia správa OLAF-u, v ktorej bola konštatovaná neoprávnenosť niektorých vynaložených výdavkov - Vrátenie vyplatených súm - Dôkazné bremeno - Zásada dobrej viery - Právo byť vypočutý - Zásada riadnej správy vecí verejných - Právo na obranu - Proporcionalita“)
      (2021/C 242/30)
      Jazyk konania: taliančina
      
         Účastníci konania
      
      
         Žalobkyňa: SGI Studio Galli Ingegneria Srl (Rím, Taliansko) (v zastúpení: F. Marini, V. Catenacci a R. Viglietta, advokáti)
      
         Žalovaná: Európska komisia (v zastúpení: J. Estrada de Solà a A. Spina, splnomocnení zástupcovia)
      
         Predmet veci
      
      Návrh podaný na základe článku 272 ZFEÚ v prvom rade a v podstate, aby sa rozhodlo, že žalobkyňa nie je povinná vrátiť sumu vo výške 487 914,32 eura, ktorá tvorí časť celkovej sumy, ktorá jej bola schválená v rámci dohody o dotáciách č. 619120 týkajúcej sa projektu Marsol, subsidiárne, aby sa rozhodlo, že suma, ktorá sa má vrátiť, neprevyšuje sumu 100 044,99 eura, a subsidiárne v druhom rade, aby sa uložila Komisii povinnosť nahradiť žalobkyni náklady, ktoré jej vznikli v súvislosti s vykonaním uvedeného projektu, z dôvodu bezdôvodného obohatenia
      
         Výrok rozsudku
      
      
                  1.
               
               
                  Žaloba sa zamieta.
               
            
                  2.
               
               
                  SGI Studio Galli Ingegneria Srl je povinná nahradiť trovy konania.
               
            
         (1)  Ú. v. EÚ C 213, 24.6.2019.